**Conferința Internațională de Matematică Tiberiu Popoviciu**

                     " Matematica este muzica rațiunii" ( J.Sylvester)

Așa cum spunea distinsul matematician Grigore Moisil " Învățând matematica ,înveți să gândești " manifestațiile în care matematica este prioritara sunt extrem de importante .De aceea de câțiva ani ,în fiecare an în luna mai ,are loc Conferință de Matematica Tiberiu Popoviciu.Ea este organizata de Societatea de Matematica din România ,filiala Arad ,Inspectoratul Școlar Județean Arad, Colegiul National Moise Nicoară Arad și se desfășoară în incinta Colegiului Național Moise Nicoară Arad .La conferință participa de regulă profesori și elevi din Arad și județul Arad.

De ce ne-am gândit să organizăm o Conferință? Nu erau suficiente orele de la clasa, concursurile și cercurile de matematică?

   Categoric NU!

Organizarea acestei Conferințe ne-a determinat să trecem la un alt nivel de percepere a matematicii dăndu-ne senzația măcar aparent că și noi profesori și elevi contribuim cu ceva la dezvoltarea cercetării în matematică. Dacă pentru noi este doar o provocare ,pentru elevii noștri este un mod de ai face să trăiască câteva clipe deosebite în atmosfera academică a acestor evenimente și de ai ambiționa și îndemna spre cercetare .

      Aliura acestor momente este de seriozitate ,solemnitate și sărbătoare .O adevărată sărbătoare a matematicii arădene.

      De ce organizatorul principal este Colegiul National Moise Nicoară Arad?

Pentru că aici în acest colegiu matematica este la ea acasă . Înființat în 1873 ,dea lungul anilor a dat generații de absolvenți, care ulterior au devenit somități în diverse domenii.

Tiberiu Popoviciu este un exemplu concludent. Titus Popoviciu s-a născut la Arad în 16 februarie 1906 și a murit în 29'decembrie în București. A fost matematician ,membru titular al Academiei Romane.

A urmat liceul la Arad ,la școala care azi este Colegiul National Moise Nicoară .A absolvit cursurile Facultății de Științe din București ,cu un doctorat la Paris. A fost cadru didactic la universități din Cernăuți,București,Iași,Cluj.În 1948 a fost ales membru corespondent al Academiei ,iar din 1963 devine membru titular.

Este savant de renume mondial. Prin lucrările sale,prin lecțiile și seminariile științifice pe care le-a condus,a creat o Scoală Românească de Analiză numerica.De numele său se leagă prima monografie a convexității,a scris cărți de analiză, matematici superioare și algebră. A organizat seminarii deosebite și consfătuiri cu profesori de liceu pentru intoducerea elementelor de tehnică de calcul în învățământul preuniversitar.

A fost un matematician activ și creator. Pentru că el s-a format pe meleagurile noastre, conferința noastră îi poartă numele și ea are loc la Colegiul Național Moise Nicoară.

Urcând scările faimosului colegiu nu poți să nu simți atmosfera plină de solemnitate care ți-o dă un adevărat edificiu de cultura. E copleșitor! Aceeași senzație o ai și atunci când audiezi lucrările elevilor .Multe dintre ele sunt extraordinare( frumos redactate, corect elaborate ,uneori inedite, bine documentate) .

La Conferință participa profesori de la Universitățile arădene Aurel Vlaicu,Vasile Goldiș; Universitatea de Vest Timișoara, Universitatea Babeș Bolyai din Cluj, reprezentanți ai Inspectoratului Școlar Arad, Casa Corpului Didactic Arad, profesori din diverse colegii și scoli din Arad sau județul Arad, profesori din alte județe , profesori din Serbia, Ungaria sau alte tari .

Conferința începe în plen în fastuoasa sală a colegiului cu câteva discursuri a organizatorilor și invitațiilor care vorbesc despre pasiunea pentru matematică, importanța studiului matematicii, profesiuni în care matematica e prioritara etc.Tot în plen ,de regula la secțiunea transdisciplinaritate ,profesori de vocație prezintă lucrări cu teme din diverse domenii care au tangență cu matematica .În fiecare an fiecare te surprinde cu câte ceva . Cu fiecare lucrare parcă descoperi o alta lume. Audiind aceste lucrări ale distinșilor profesori ,elevii au prilejul nu numai să învețe câte ceva ,ci să și vadă maniera în care ele sunt prezentate( liber sau power- point,etc) să observe cum profesorul respectiv cum captează sala ,cum începe,cum încheie ,cum se încadrează în timp etc.

După o scurtă pauză lucrările Conferinței continuă pe secțiuni .Secțiunea profesori are loc în cabinetul de matematică . Aici profesorii au prilejul să-și prezinte lucrările fie scriind la tabla, fie cu ajutorul calculatorului.

Elevii organizați pe clase prezinta lucrările sub coordonarea unui sau doi profesori .Fiecare are un anumit timp pentru prezentare.Atmosfera e academica și plăcuta.

În acest an suntem la a 7 a ediție.La Conferință au participat 79 de profesori și 94 elevi.

În acest an pe lângă secțiunile amintite mai sus a mai fost și secțiunea Comenius .Aici au participat elevi și profesori de la Colegiul National Moise Nicoară Arad,Croația Germania și Anglia .Tema discuțiilor a fost Banda lui Moebius.De ce Banda lui Moebius? Pentru că ea are avantajul că ilustrează trecerea de la minte la corp și de la corp la minte ,căile prin care ,printr-un fel de răsucire sau inversiune ,una din parti devine cealaltă.

Mersul lumii este determinat în ultima instanță de ce vor oamenii tineri. Dacă tinerii aleg frumosul, va exista mai multă frumusețe în lume, dacă aleg utilul ,vor exista mai multe lucruri utile.De aceea alegerea fiecăruia are importanta nu numai pentru el însuși ,ci și pentru întreaga societate. Noi dascălii lor suntem aici să- i învățam cum să aleagă .

"Numai matematica permite spiritului uman să atingă certitudinea"(Krebs) de aceea și aceste manifestări ne dau prilejul să creem punți de legătură între suflet și matematică ,între matematică și tot ce este în jur.

Se dorește ca prin toate acțiunile care au loc în cadrul acestui eveniment să se revigoreze învățământul matematic din aceasta parte de țară ,să se introducă tehnici și metode noi de abordare a învățării matematicii cu orientați spre transfisciplinaritate. Atrăgând cât mai mulți elevi și profesori, călcând pe urmele renumitului academician ,Tiberiu Popoviciu ,somitate în lumea matematicii ,sperăm să apară talente care prin realizările lor viitoare să revoluționeze lumea.

Octavia Potocean